In fìxega le microonde łe xe radiasion eletromagnèteghe co longhesa d'onda conprendesta intrà łe game superiori de łe onde ràdio e la radiasion infrarosa. Siben che se tende a considararle separae da łe radioonde, łe microonde łe xe conprendeste inte łe parti UHF e EHF del spetro ràdio, gavendo isteso de łe caratarìsteghe spesìfeghe cauxae da ła so alta frecuensa. El confin intrà łe microonde e łe game de radiasion visine no el xe defati neto e el połe variar dipendendo dai difarenti canpi de stùdio.